ଉଦୟ ନାରାୟଣ ଦେବ

ଉଦୟ ନାରାୟଣ ଦେବ (୧୦ ଅକ୍ଟୋବର ୧୯୩୫ - ୨ ଫେବୃଆରୀ ୨୦୨୨) ଜଣେ ଓଡ଼ିଆ ରାଜନୀତିଜ୍ଞ ତଥା ପକ୍ଷୀ ବିଶାରଦ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୪, ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମୋହନା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

 ଜନ୍ମ, ପରିବାର ଓ ଶିକ୍ଷା 
ଉଦୟ ନାରାୟଣ ଦେବ ୧୯୩୫ ମସିହାର ଅକ୍ଟୋବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନନ୍ଦ କିଶୋର ଦେବ ଓ ମାତାଙ୍କ ନାମ ରତ୍ନମଣି ପାଟମହାଦେବୀ । ତାଙ୍କ ପତ୍ନୀଙ୍କ ନାମ ସାବିତ୍ରୀ ଦେବୀ । ସେ ଗଞ୍ଜାମ ଜିଲ୍ଲା ସାନଖେମୁଣ୍ଡିର ପୋଡ଼ାମାରୀର ରାଜା ଥିଲେ ।

 ରାଜନୈତିକ ଜୀବନ 
ଉଦୟ ନାରାୟଣ ଦେବ ଓଡ଼ିଶା ରାଜନୀତିରେ ପ୍ରଥମେ ଉତ୍କଳ କଂଗ୍ରେସ ଓ ପରବର୍ତ୍ତୀ ସମୟରେ ଲୋକ ଦଳ ଓ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

 ବିଧାନ ସଭା ସଭ୍ୟ ବିବରଣୀ 
ଆରମ୍ଭଶେଷପଦବୀନିର୍ବାଚନ ମଣ୍ଡଳୀଦଳ୧୯୭୪୧୯୭୭ସଭ୍ୟ, ୬ଷ୍ଠ ଓଡ଼ିଶା ବିଧାନ ସଭାମୋହନାଉତ୍କଳ କଂଗ୍ରେସ୧୯୭୭୧୯୮୦ସଭ୍ୟ, ୭ମ ଓଡ଼ିଶା ବିଧାନ ସଭାମୋହନାଲୋକ ଦଳ୧୯୮୦୧୯୮୫ସଭ୍ୟ, ୮ମ ଓଡ଼ିଶା ବିଧାନ ସଭାମୋହନାଜନତା ପାର୍ଟି

 ପକ୍ଷୀ ଗବେଷଣା 
ରାଜନୀତିରୁ ସନ୍ୟାସ ନେବାପରେ ସେ ପକ୍ଷୀଙ୍କ ଉପରେ ଗବେଷଣା ଜାରି ରଖିଥିଲେ । ଦେଶୀ ଓ ବିଦେଶୀ ପକ୍ଷୀଙ୍କ ଉପରେ ଅହରହ ଗବେଷଣା କରି ଅନେକ ସନ୍ଦର୍ଭ ପ୍ରସ୍ତୁତ କରିଥିଲେ । ସେ ତାଙ୍କର ଗବେଷଣା ପ୍ରୋଜେକ୍ଟ୍‌ ବିହଙ୍ଗ ପାଇଁ ଚିଲିକାରେ ଏକ ପକ୍ଷୀ ସଂଗ୍ରାହଳୟ ପ୍ରତିଷ୍ଠା କରିଥିଲେ, ଯେଉଁଥି ବର୍ତ୍ତମାନ ଯୁବ ଗବେଷକମାନେ ପକ୍ଷୀଙ୍କ ଉପରେ ଗବେଷଣା କରୁଛନ୍ତି ।

ସେ ଭାରତ ସରକାରଙ୍କ ପ୍ରୋଜେକ୍ଟ ଟାଇଗର୍‌ର ଜଣେ ସଂସ୍ଥାପକ ଥିଲେ । ସେ ସମୁଦାୟ ୧୨ଟି ପୁସ୍ତକ ରଚନା କରିଥିଲେ ଏବଂ ତାଙ୍କର ୪୫ ବର୍ଷର ସାଧନାର ସ୍ମୃତି ଅଭିଧାନ ବିହଙ୍ଗ ସଂହିତା ୨୦୨୨ ମସିହାର ଜାନୁଆରୀ ୨୧ ତାରିଖରେ ଓଡ଼ିଶାର ରାଜ୍ୟପାଳ ଗଣେଶୀ ଲାଲଙ୍କଦ୍ୱାରା ଉନ୍ମୋଚନ କରାଯାଇଥିଲା ।

 ପୁରସ୍କାର 
ବନ୍ୟପ୍ରାଣୀ ସଂରକ୍ଷଣ କ୍ଷେତ୍ରରେ ତାଙ୍କର ଜୀବନବ୍ୟାପି ସାଧନା ପାଇଁ ତାଙ୍କୁ ବିଜୁ ପଟ୍ଟନାୟକ ପୁରସ୍କାରରେ ମଧ୍ୟ ସମ୍ମାନୀତ କରାଯାଇଥିଲା ।

 ମୃତ୍ୟୁ 
ଉଦୟ ନାରାୟଣ ଦେବ ୨୦୨୨ ମସିହାର ଫେବୃଆରୀ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୬ ବର୍ଷ ବୟସ ହୋଇଥିଲା ।

 ଆଧାର 

ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ